ISPANŲ KALBOS PAMOKOS PLANAS



Dalykas: ispanų kalba

Trukmė: 1 val. 45 min.

Tema: Vietos prielinksnių vartojimas

Vieta: Trakų Vokės dvaro sodybos - raudonieji vartai

Klasė: 6-7

Mokinių skaičius:  iki 30 mokinių 

Pamokos tikslas: aktyviai tyrinėjant Trakų Vokės dvaro sodybą ir naudojant vietos prielinksnius ispanų kalba, nurodyti ėjimo kryptį ir pasakyti objekto buvimo vietą. 

Pamokos uždavinys: aktyviai tyrinėdami Trakų Vokės dvaro sodybą, mokiniai gebės grupėse sukurti dialogą, kaip nueiti nuo vienos vietos iki kitos ir nurodyti objektų buvimo vietas.

Ugdomi gebėjimai: sakytinė ir rašytinė raiška (produkavimas), sąveika (interakcija).

Ugdomos kompetencijos: komunikavimo, pažinimo, kūrybiškumo, socialinė.

Įtrauktis: užtikrinamas visų mokinių aktyvus dalyvavimas dirbant grupėse, taikoma diferenciacija, skatinama tarpusavio pagalba bei bendradarbiavimas. Mokiniai dirba mišriose grupėse, kuriose kiekvienas gali prisidėti pagal savo gebėjimus ir mokymosi poreikius.


Pamokos veiklos:

	PAMOKOS PLANAS

	1. Įvadas (10 min.)  
· Mokytoja pristato užduotį: Hoy aprenderemos preguntar cómo llegar a un lugar determinado. También aprenderemos a dar instrucciones para llegar a un lugar concreto.
· Mokiniai suskirstomi į komandas po 4 asmenis. Komandos išsirenka lyderius, kurie savo telefone atsidaro Google žemėlapį su Trakų Vokės vietove.
· Mokiniai pasikartoja klausimus, kaip paklausti kelio. (Nr. 1)

	2. Pamokos medžiagos pristatymas (10 min.)
· Mokiniams primenami vietos prielinksniai (Nr. 3), vietos orientyrai (Nr. 4) bei kryptys ir veiksmai (Nr. 5),  kuriuos mokėsi pamokos metu. 
· Mokiniams išdalinami lapai su pamokos medžiaga.

	3. Užduoties atlikimas (50 min.)    
· Užduoties startas - Raudonieji vartai.
· Komandos lyderis užduoda klausimus, kaip nueiti iki tam tikros vietos, o kiti nariai pagal žemėlapį veda į tą vietą sakydami ėjimo kryptį.
· Nuėję iki vietos, visa komanda nusifotografuoja prie to pastato ar vietos.
· Eidami, į išdalintus lapus, užrašo klausimą ir ėjimo krytį. (Priedas 1)

	4. Atliktos užduoties pristatymas. Apibendrinimas, refleksija. (25 min.)
· Grįžę į pradinį tašką mokiniai aptaria veiklą, pasidalina savo atradimais bei įspūdžiais.
· Kiekviena komanda turi paruošti trumpą prezentaciją apie aplankytas vietas pateikiant savo padarytas nuotraukas:
· Kokia tai vieta ar pastatas.
· Kas patiko ar nepatiko? Kodėl?
· Ar buvo sudėtinga ją surasti.

	5. Namų darbas (10 min.)
Trumpai aprašyti aplankytas vietas naudojant vietos prielinksnius.



